SLETTEPOLITIK FOR LOLLAND-FALSTERS LÆRERFORENING

 Vedtaget af Kredsstyrelsen 07.05. 2018

INDHOLDSFORTEGNELSE

1. INDLEDNING 3

2. GENERELT OM SLETNING AF PERSONOPLYSNINGER 3

**INDLEDNING**

Denne politik er udstedt i medfør af Lolland-Falsters (LFL) Persondatapolitik. Det følger af Databeskyttelseslovgivningen, at personoplysninger ikke må opbevares i et længere tidsrum end det, der er nødvendigt af hensyn til de formål, hvortil oplysningerne behandles.

På denne baggrund har LFL valgt at udarbejde en slettepolitik, således at tidsfrister for opbevaring og sletning af personoplysninger er dokumenteret.

Denne politik gælder for alle aktiviteter, ansatte og kredsstyrelsesmedlemmer i LFL.

 Ansvarlig for denne politik i LFL er Kredsstyrelsen.

**Generelt om sletning af personoplysninger**

Personoplysninger skal slettes, når de ikke længere er nødvendige at opbevare i forhold til det definerede formål, der var med indsamlingen og opbevaringen. Det er hver enkelt ansats og kredsstyrelsesmedlems ansvar at overholde denne slettepolitik samt databeskyttelseslovgivningen, herunder ved udarbejdelse af procedurer for udførelse af sletning.

Der er udarbejdet forretningsgange for ”kreds 68’s mail” og for ”personlig DLF mail”, som forholder sig til administrationen af mail i kredsen.

Sletning kan også være relevant som følge af, at en registreret udnytter sine rettigheder efter persondataforordningen. F.eks. hvis et medlem tilbagetrækker sit samtykke til, at der må behandles oplysninger om vedkommende, da er LFL forpligtet til at overveje, om oplysningerne skal slettes eller delvist bevares til dokumentation af medlemsforholdet. Dette beror på en konkret vurdering, hvor LFL’s egen interesse i fortsat at opbevare personoplysningerne – f.eks. i forhold til rådgivningsansvaret - skal vejes over for den registreredes interesse i at få dem slette.

Såfremt personoplysninger viser sig urigtige i forhold til formålet, skal LFL straks slette eller berigtige oplysningerne.

Ovenstående gælder også for dokumenter printet ud fra systemer, som indeholder personoplysninger. Destruktion skal her ske på en sikker måde, eksempelvis vha. en makulator, så uvedkommende ikke kommer i besiddelse af personoplysningerne.

Det er vigtigt at være opmærksom på at foregående er vejledende, idet der kan være fastsat krav i lovgivningen, som forhindrer sletning af personoplysningerne, eksempelvis pga. logningskrav, bogføring og revision. Disse krav skal indarbejdes i de specifikke bilag.